ངོ་མ་བཤད་ན།དབྲ་ཁྱུང་དཔལ་བཟང་གི་ཕ་ཡུལ་ནི་ལྷ་མོ་གྲོང་རྡལ་མིན་ལ།སི་ཁྲོན་མཛོད་དགེ་རྫོང་རྨེ་ཆུ་ཡུལ་ཚོ་ཡིན།མཛོད་དགེ་ན་ཀྲུང་གོའི་མཐོ་སྒང་གི་ན་ཐང་ཆེས་ཆེན་པོ་ཡོད་ལ།ཀྲུང་ཧྭ་མི་རིགས་ཀྱི་མ་ཡུམ་ཆུ་བོ་སྟེ་རྨ་ཆུ་གནས་འདི་ནས་ལྡེམ་མེར་བཞུར་བཞིན་ཡོད།དབྱར་ཁ་སླེབས་དུས།མཛོད་དགེ་ཡི་རྩྭ་ཐང་ནི་དཀར་སེར་དམར་ལྗང་གི་མེ་ཏོག་གི་འཇིག་རྟེན་དང་འདྲ་བར་རྣམ་པར་བཀྲ་ལ་ཡིད་དུ་འོང་།དཔལ་བཟང་གི་ཕ་ཡུལ་ཡང་དེ་ལྟར་མཛེས་ཤིང་ཡིད་དུ་འོང་།ཁོ་ཆུང་དུས་ནས།དག་ཞིང་ལྟ་བུའི་རྩྭ་ཐང་ཆེན་མོ་ནས་ནར་སོན་ཞིང་།དྲིན་ཆེན་ཕ་མ་དང་མཉམ་དུ་རོལ་བའི་ཕྱུགས་རྫི་ཡི་འཚོ་བ་ནི་ཆེས་སྐྱིད་པའི་ལོ་ཟླ་ཞིག་ཡིན།ཁོས་ཕ་ཡུལ་ལ་བཅངས་བའི་བརྩེ་བ་ནི་རྩྭ་ཐང་གི་གང་ས་གང་ནས་མཐོང་བའི་ཆུ་ཕྲན་དང་འདྲ་བར་སེམས་གཏིང་ལ་ཤག་ཤག་ཏུ་བཞུར་བཞིན་ཡོད།